Ericu950/Stoicheia-meter-silver huggingface dataset:
σκέψασθε τοίνυν τουτονὶ τὸν νόμον , ὃς κελεύει ὑποδίκους εἶναι τῶν ψευδομαρτυρίων καὶ κατ αὐτὸ τοῦτο , ὅτι μαρτυρεῖ παρὰ τὸν νόμον .
ἔστω δὲ καὶ ὑπόδικος τῶν ψευδομαρτυρίων ὁ μαρτυρήσας αὐτοῦ τούτου , ὅτι μαρτυρεῖ παρὰ τὸν νόμον ·
καὶ ὁ προβαλόμενος κατὰ τ αὐτά 0 .
ἔτι τοίνυν κ ἂν ἀπὸ τοῦ γραμματείου γνοίη τις , ἐν ᾧ ἡ μαρτυρία γέγραπται , ὅτι τὰ ψευδῆ μεμαρτύρηκεν .
λελευκωμένον τε γάρ ἐστιν καὶ οἴκοθεν κατεσκευασμένον .
καίτοι τοὺς μὲν τὰ πεπραγμένα μαρτυροῦντας προσήκει οἴκοθεν τὰς μαρτυρίας κατεσκευασμένας μαρτυρεῖν , τοὺς δὲ τὰς προκλήσεις μαρτυροῦντας , τοὺς ἀπὸ τ αὐτομάτου προσστάντας , ἐν μάλθῃ γεγραμμένην τὴν μαρτυρίαν , ἵνα , ἐάν τι προσγράψαι ἢ ἀπαλεῖψαι βουληθῇ , ῥᾴδιον ᾖ 0 .
οὐκοῦν κατὰ μὲν ταῦτα πάντα ἐξελέγχεται τὰ ψευδῆ μεμαρτυρηκὼς καὶ παρὰ τὸν νόμον ·
βούλομαι δ ὑμῖν καὶ αὐτὸ τοῦτο ἐπιδεῖξαι , ὡς οὔ τε διέθετο ὁ πατὴρ ἡμῶν διαθήκην οὐδεμίαν οὔ θ οἱ νόμοι ἐῶσιν .
εἰ γάρ τις ἔροιτο ὑμᾶς , καθ ὁποίους νόμους δεῖ πολιτεύεσθαι ἡμᾶς , δῆλον ὅτι ἀποκρίναισθ ἂν κατὰ τοὺς κειμένους 0 .
ἀλλὰ μὴν οἵ γε νόμοι ἀπαγορεύουσι μη δὲ νόμον ἐξεῖναι ἐπ ἀνδρὶ θεῖναι , ἂν μὴ τὸν αὐτὸν ἐφ ἅπασιν Ἀθηναίοις .
οὐκοῦν ὁ μὲν νόμος οὑτοσὶ τοῖς αὐτοῖς νόμοις πολιτεύεσθαι ἡμᾶς κελεύει καὶ οὐκ ἄλλους ἄλλοις 0 .
ὁ δὲ πατὴρ ἐτελεύτησεν ἐπὶ Δυσνικήτου ἄρχοντος , ὁ δὲ Φορμίων Ἀθηναῖος ἐγένετο ἐπὶ Νικοφήμου ἄρχοντος , δεκάτῳ ἔτει ὕστερον ἢ ὁ πατὴρ ἡμῶν ἀπέθανεν .
πῶς ἂν οὖν μὴ εἰδὼς ὁ πατὴρ αὐτὸν Ἀθηναῖον ἐσόμενον , ἔδωκεν ἂν τὴν ἑαυτοῦ γυναῖκα , καὶ πρ οὐπηλάκισε μὲν ἂν ἡμᾶς , κατεφρόνησε δ ἂν τῆς δωρεᾶς ἧς παρ ὑμῶν ἔλαβεν , παρεῖδε δ ἂν τοὺς νόμους ;
πότερα δὲ κάλλιον ἦν αὐτῷ ζῶντι πρᾶξαι ταῦτα , εἴπερ ἐβούλετο , ἢ ἀποθανόντα διαθήκας καταλιπεῖν , ἃς οὐ κύριος ἦν 0 ;
ἀλλὰ μὴν αὐτῶν τῶν νόμων ἀκούσαντες γνώσεσθε , ὡς οὐ κύριος ἦν διαθέσθαι .
ὅσοι μὴ ἐπεποίηντο , ὥστε μή τε ἀπειπεῖν μή τ ἐπιδικάσασθαι , ὅτε Σόλων εἰσῄει τὴν ἀρχήν , τὰ ἑαυτοῦ διαθέσθαι εἶναι ὅπως ἂν ἐθέλῃ , ἂν μὴ παῖδες ὦσι γνήσιοι ἄρρενες , ἂν μὴ μανιῶν ἢ γήρως ἢ φαρμάκων ἢ νόσου ἕνεκα , ἢ γυναικὶ πειθόμενος , ὑπὸ τούτων του παρανοῶν , ἢ ὑπ ἀνάγκης ἢ ὑπὸ δεσμοῦ καταληφθείς 0 .
τοῦ μὲν νόμου τοίνυν ἀκηκόατε , ὃς οὐκ ἐᾷ διαθήκας διαθέσθαι , ἐὰν παῖδες ὦσι γνήσιοι .
οὗτοι δέ φασι ταῦτα διαθέσθαι τὸν πατέρα , ὡς δὲ παρεγένοντο οὐκ ἔχουσιν ἐπιδεῖξαι .
ἄξιον δὲ καὶ τόδε ἐνθυμηθῆναι , ὅτι ὅσοι μὴ ἐπεποίηντο ἀλλ ἦσαν πεφυκότες γνήσιοι , τούτοις ὁ νόμος δίδωσιν , ἐὰν ἄπαιδες ὦσιν , διαθέσθαι τὰ ἑαυτῶν 0 .
ὁ τοίνυν πατὴρ ἡμῶν ἐπεποίητο ὑπὸ τοῦ δήμου πολίτης , ὥστε οὐ δὲ κατὰ τοῦτο ἐξῆν αὐτῷ διαθέσθαι διαθήκην , ἄλλως τε καὶ περὶ τῆς γυναικός , ἧς οὐ δὲ κύριος ἐκ τῶν νόμων ἦν , παῖδές τε ἦσαν αὐτῷ .
σκέψασθε δὲ καὶ διότι οὐ δ ἂν ἄπαις τις ᾖ , κύριός ἐστι τὰ αὑτοῦ διαθέσθαι , ἐὰν μὴ εὖ φρονῇ ·
νοσοῦντα δὲ ἢ φαρμακῶντα ἢ γυναικὶ πειθόμενον ἢ ὑπὸ γήρως ἢ ὑπὸ μανιῶν ἢ ὑπὸ ἀνάγκης τινὸς καταληφθέντα ἄκυρον κελεύουσιν εἶναι οἱ νόμοι .
σκοπεῖτε δή , εἰ δοκοῦσιν ὑμῖν εὖ φρονοῦντος ἀνδρὸς εἶναι αἱ διαθῆκαι , ἅς φασι διαθέσθαι οὗτοι τὸν πατέρα .
μὴ πρὸς ἄλλο δέ τι παράδειγμα σκέψησθε ἢ πρὸς τὴν μίσθωσιν , εἰ δοκεῖ ὑμῖν ἀκόλουθον εἶναι τῷ τὴν τέχνην μὴ ἐξουσίαν δοῦναι εἰ μὴ ἐν τῷ αὐτῷ ἡμῖν ἐργάζεσθαι , τούτῳ τὴν γυναῖκα δοῦναι τὴν αὑτοῦ καὶ τῶν παίδων ἐᾶσαι κοινωνὸν αὑτῷ γενέσθαι 0 .
καὶ μὴ θαυμάζετε , εἰ τ ἄλλα σκευωρουμένους αὐτοὺς τὰ ἐν τῇ μισθώσει τοῦτο παρέλαθεν .
ἴσως μὲν γὰρ οὐ δὲ προσεῖχον ἄλλῳ οὐδενὶ ἢ τῷ τὰ χρήματα ἀποστερῆσαι καὶ τῷ προσοφείλοντα τὸν πατέρα ἐγγράψαι 0 ·
εἶτα δὲ οὐ δὲ ἐδόκουν ἐμὲ οὕτω δεινὸν ἔσεσθαι ὥστε ταῦτα ἀκριβῶς ἐξετάσαι .
σκέψασθε τοίνυν καὶ τοὺς νόμους , παρ ὧν κελεύουσι τὰς ἐγγύας ποιεῖσθαι , ἵν εἰδῆτε καὶ ἐκ τούτων ὡς κατεσκευασμένης διαθήκης ψευδὴς μάρτυς γέγονε Στέφανος οὑτοσί .
ἣν ἂν ἐγγυήσῃ ἐπὶ δικαίοις δάμαρτα εἶναι ἢ πατὴρ ἢ ἀδελφὸς ὁμοπάτωρ ἢ πάππος ὁ πρὸς πατρός , ἐκ ταύτης εἶναι παῖδας γνησίους .
ἐὰν δὲ μηδεὶς ᾖ τούτων , ἐὰν μὲν ἐπίκληρός τις ᾖ , τὸν κύριον ἔχειν , ἐὰν δὲ μὴ ᾖ , ὅτῳ ἂν ἐπιτρέψῃ , τοῦτον κύριον εἶναι 0 .
οὗτος μὲν τοίνυν ὁ νόμος οὓς ἐποίησεν κυρίους εἶναι , ἀκηκόατε ·
ὅτι δ οὐδεὶς ἦν τούτων τῇ μητρί , οἱ ἀντίδικοί μοι αὐτοὶ μεμαρτυρήκασιν .
εἰ γὰρ ἦν , παρείχοντ ἄν .
ἢ μάρτυρας μὲν ψευδεῖς οἴεσθ ἂν παρασχέσθαι καὶ διαθήκας οὐκ οὔσας , ἀδελφὸν δὲ ἢ πάππον ἢ πατέρα οὐκ ἄν , εἴπερ ἦν δυνατὸν ἕνεκα χρημάτων ;
ὁπότε τοίνυν μηδεὶς φαίνεται ζῶν τούτων , τότε ἀνάγκη ἐπίκληρον τὴν μητέρα ἡμῶν εἶναι 0 .
τῆς τοίνυν ἐπικλήρου σκοπεῖτε τίνας κελεύουσιν οἱ νόμοι κυρίους εἶναι .
καὶ ἐὰν ἐξ ἐπικλήρου τις γένηται καὶ ἅμα ἡβήσῃ ἐπὶ δίετες , κρατεῖν τῶν χρημάτων , τὸν δὲ σῖτον μετρεῖν τῇ μητρί 0 .
οὐκοῦν ὁ μὲν νόμος κελεύει τοὺς παῖδας ἡβήσαντας κυρίους τῆς μητρὸς εἶναι , τὸν δὲ σῖτον μετρεῖν τῇ μητρί .
ἐγὼ δὲ φαίνομαι στρατευόμενος καὶ τριηραρχῶν ὑμῖν , ὅτε οὗτος συνῴκησεν τῇ μητρί .
ἀλλὰ μὴν ὅτι ἐγὼ μὲν ἀπεδήμουν τριηραρχῶν , ἐτετελευτήκει δὲ ὁ πατὴρ πάλαι , ὅτε οὗτος ἔγημε , τὰς δὲ θεραπαίνας αὐτὸν ἐξῄτουν καὶ ἠξίουν περὶ αὐτοῦ τούτου βασανίζεσθαι αὐτάς , εἰ ταῦτ ἀληθῆ ἐστι , καὶ ὡς πρ οὐκαλούμην , λαβέ μοι τὴν μαρτυρίαν .
μαρτυροῦσι παρεῖναι ὅτε πρ οὐκαλεῖτο Ἀπολλόδωρος Φορμίωνα , ὅτε ἠξίου παραδοῦναι Ἀπολλόδωρος Φορμίωνα τὰς θεραπαίνας εἰς βάσανον , εἰ μή φησι Φορμίων καὶ πρότερον διεφθαρκέναι τὴν μητέρα τὴν ἐμήν , πρὶν οὗ ἀποφαίνει Φορμίων γῆμαι ἐγγυησάμενος αὐτὴν παρὰ Πασίωνος .
ταῦτα δὲ προκαλουμένου Ἀπολλοδώρου οὐκ ἠθέλησε Φορμίων παραδοῦναι τὰς θεραπαίνας .
τὸν τοίνυν νόμον ἐπὶ τούτοις ἀνάγνωθι , ὃς κελεύει ἐπιδικασίαν εἶναι τῶν ἐπικλήρων ἁπασῶν , καὶ ξένων καὶ ἀστῶν , καὶ περὶ μὲν τῶν πολιτῶν τὸν ἄρχοντα εἰσάγειν καὶ ἐπιμελεῖσθαι , περὶ δὲ τῶν μετοίκων τὸν πολέμαρχον , καὶ ἀνεπίδικον μὴ ἐξεῖναι ἔχειν μή τε κλῆρον μή τε ἐπίκληρον 0 1 2 .
κληροῦν δὲ τὸν ἄρχοντα κλήρων καὶ ἐπικλήρων , ὅσοι εἰσὶ μῆνες , πλὴν τοῦ σκιροφοριῶνος .
ἀνεπίδικον δὲ κλῆρον μὴ ἔχειν 0 .
οὐκοῦν αὐτόν , εἴπερ ἐβούλετο ὀρθῶς διαπράττεσθαι , λαχεῖν ἔδει τῆς ἐπικλήρου , εἴ τε κατὰ δόσιν αὐτῷ προσῆκεν εἴ τε κατὰ γένος , εἰ μὲν ὡς ὑπὲρ ἀστῆς , πρὸς τὸν ἄρχοντα , εἰ δὲ ὡς ὑπὲρ ξένης , πρὸς τὸν πολέμαρχον , καὶ τότε , εἴπερ τι λέγειν εἶχε δίκαιον , πείσαντα ὑμῶν τοὺς λαχόντας μετὰ τῶν νόμων καὶ τῆς ψήφου κύριον εἶναι , καὶ μὴ αὐτὸν αὑτῷ νόμους ἰδίους θέμενον διαπράξασθαι ἃ ἐβούλετο 0 1 2 .
σκέψασθε δὴ καὶ τονδὶ τὸν νόμον , ὃς κελεύει τὴν διαθήκην , ἣν ἂν παίδων ὄντων γνησίων ὁ πατὴρ διαθῆται ἐὰν ἀποθάνωσιν οἱ παῖδες πρὶν ἡβῆσαι , κυρίαν εἶναι .
ὅ τι ἂν γνησίων ὄντων υἱέων ὁ πατὴρ διαθῆται ἐὰν ἀποθάνωσιν οἱ υἱεῖς πρὶν ἐπὶ δίετες ἡβᾶν , τὴν τοῦ πατρὸς διαθήκην κυρίαν εἶναι .
οὐκοῦν ὁπότε ζῶσιν , ἄκυρος μὲν ἡ διαθήκη ἐστίν , ἥν φασιν οὗτοι τὸν πατέρα καταλιπεῖν , παρὰ πάντας δὲ τοὺς νόμους μεμαρτύρηκε Στέφανος οὑτοσὶ τὰ ψευδῆ , ὡς ἀντίγραφά ἐστι τῆς διαθήκης τῆς Πασίωνος ·
πῶς γὰρ σὺ οἶσθα , καὶ ποῦ παραγενόμενος διατιθεμένῳ τῷ πατρί 0 ;
κακοτεχνῶν δὲ φαίνει περὶ τὰς δίκας , τὰ ψευδῆ μὲν αὐτὸς μαρτυρῶν ἑτοίμως , κλέπτων δὲ τὰς ἀληθεῖς μαρτυρίας , ἐξαπατῶν δὲ τοὺς δικαστάς , συνιστάμενος δ ἐπὶ ταῖς δίκαις .
οἱ δὲ νόμοι καὶ περὶ τῶν τοιούτων γραφὴν πεποιήκασιν .
καί μοι ἀνάγνωθι τὸν νόμον .
ἐάν τις συνιστῆται , ἢ συνδεκάζῃ τὴν ἡλιαίαν ἢ τῶν δικαστηρίων τι τῶν Ἀθήνησιν ἢ τὴν βουλὴν ἐπὶ δωροδοκίᾳ χρήματα διδοὺς ἢ δεχόμενος , ἢ ἑταιρείαν συνιστῇ ἐπὶ καταλύσει τοῦ δήμου , ἢ συνήγορος ὢν λαμβάνῃ χρήματα ἐπὶ ταῖς δίκαις ταῖς ἰδίαις ἢ δημοσίαις , τούτων εἶναι τὰς γραφὰς πρὸς τοὺς θεσμοθέτας .
ἡδέως ἂν τοίνυν ὑμᾶς ἐροίμην ἐπὶ τούτοις ἅπασι , κατὰ ποίους νόμους ὀμωμοκότες δικάζετε , πότερα κατὰ τοὺς τῆς πόλεως ἢ καθ οὓς Φορμίων αὑτῷ νομοθετεῖ .
ἐγὼ μὲν τοίνυν τούτους παρέχομαι ὑμῖν , καὶ ἐξελέγχω αὐτοὺς ἀμφοτέρους παραβεβηκότας , Φορμίωνα μὲν ἐξ ἀρχῆς ἀδικήσαντα ἡμᾶς καὶ ἀποστερήσαντα τὰ χρήματα , ἃ ὁ πατὴρ ἡμῖν κατέλιπεν καὶ ἐμίσθωσε τούτῳ μετὰ τῆς τραπέζης καὶ τοῦ ἐργαστηρίου , Στέφανον δὲ τουτονὶ τὰ ψευδῆ μεμαρτυρηκότα καὶ παρὰ τὸν νόμον 0 .
ἄξιον τοίνυν , ὦ ἄνδρες δικασταί , καὶ τόδε ἐνθυμηθῆναι , ὅτι διαθήκης οὐδεὶς πώποτε ἀντίγραφα ἐποιήσατο , ἀλλὰ συγγραφῶν μέν , ἵνα εἰδῶσι καὶ μὴ παραβαίνωσι , διαθηκῶν δὲ οὔ 0 1 .
τούτου γὰρ ἕνεκα κατασεσημασμένας καταλείπουσιν οἱ διατιθέμενοι , ἵνα μηδεὶς εἰδῇ ἃ διατίθενται .
πῶς οὖν ὑμεῖς ἴστε ὅτι ἀντίγραφά ἐστιν τῶν διαθηκῶν τῶν Πασίωνος τὰ ἐν τῷ γραμματείῳ γεγραμμένα ;
δέομαι οὖν ὑμῶν ἁπάντων , ὦ ἄνδρες δικασταί , καὶ ἱκετεύω βοηθῆσαι μὲν ἐμοί , τιμωρήσασθαι δὲ τοὺς ἑτοίμως οὕτως τὰ ψευδῆ μαρτυροῦντας , ὑπέρ τε ὑμῶν αὐτῶν καὶ ἐμοῦ καὶ τοῦ δικαίου καὶ τῶν νόμων .
καλῶς μοι δοκοῦσιν οἱ νόμοι ἔχειν , ὦ ἄνδρες δικασταί , οἱ ὑπόλοιπον ἀγῶνα ἀποδόντες ταῖς δίκαις τὸν τῶν ψευδομαρτυρίων , ἵνα , εἴ τις μάρτυρας τὰ ψευδῆ μαρτυροῦντας παρασχόμενος ἢ προκλήσεις μὴ γενομένας ἢ μαρτυρίας παρὰ τὸν νόμον μαρτυρηθείσας ἐξηπάτησεν τοὺς δικαστάς , μηδὲν αὐτῷ πλέον γένηται , ἀλλ ἐπισκηψάμενος ταῖς μαρτυρίαις ὁ ἀδικηθεὶς καὶ εἰσελθὼν ὡς ὑμᾶς καὶ ἐπιδείξας περὶ τοῦ πράγματος τοὺς μάρτυρας τὰ ψευδῆ μεμαρτυρηκότας , παρά τε τούτων δίκην λάβῃ καὶ τὸν προβαλόμενον ὑπόδικον ἔχῃ τῶν κακοτεχνιῶν .
καὶ διὰ τοῦτο τῷ μὲν διώκοντι ἐλάττω ἐποίησαν τὰ ἐπιτίμια , ἐὰν ἡττηθῇ , ἵνα μὴ διὰ τὸ πλῆθος ἀποτρέπωνται διώκειν τοὺς μάρτυρας τῶν ψευδομαρτυρίων οἱ ἀδικούμενοι , τῷ δὲ φεύγοντι μεγάλας ἐπέθηκαν τιμωρίας , ἐὰν ἁλῶσιν καὶ δόξωσιν ὑμῖν τὰ ψευδῆ μεμαρτυρηκέναι .
δικαίως , ὦ ἄνδρες δικασταί 0 .
ὑμεῖς γὰρ εἰς τοὺς μάρτυρας βλέψαντες , καὶ πιστεύσαντες οἷς ἂν οὗτοι μαρτυρήσωσιν , ψηφίζεσθε ·
ἵνα οὖν μή θ ὑμεῖς ἐξαπατᾶσθε μή θ οἱ εἰσιόντες εἰς ὑμᾶς ἀδικῶνται , διὰ ταῦτα αὐτοὺς ὑποδίκους ἐποίησεν ὁ νομοθέτης .
δέομαι δὲ ὑμῶν καὶ ἐγὼ μετ εὐνοίας μου ἀκροάσασθαι περὶ τοῦ πράγματος ἐξ ἀρχῆς ἅπαντα , ἵνα ἐκ τούτων εἰδῆτε ὅσα ἐγώ τε ἠδικήθην καὶ ἐξηπατήθησαν οἱ δικασταὶ καὶ οὗτοι τὰ ψευδῆ ἐμαρτύρησαν .
μάλιστα μὲν οὖν ἂν ἐβουλόμην μὴ ἔχειν πράγματα ·
εἰ δ οὖν ἀναγκάζοι τις , πρὸς τοιούτους ἡδύ ἐστιν εἰσιέναι οἳ μὴ ἀγνῶτές εἰσιν ὑμῖν .
νῦν δὲ πλείων μοι λόγος ἔσται ἐξελέγχοντι τὸν τρόπον αὐτῶν ἢ τὴν μαρτυρίαν ψευδῆ οὖσαν 0 .
περὶ μὲν γὰρ τῆς μαρτυρίας , ὅτι ψευδῆ μεμαρτυρήκασιν , αὐτοί μοι δοκοῦσιν ἔργῳ ἐξελέγχειν αὐτήν , καὶ οὐκ ἄλλους με δεῖ μάρτυρας παρασχέσθαι ἢ αὐτοὺς τούτους 0 ·
ἐξὸν γὰρ αὐτοῖς ἀπηλλάχθαι πραγμάτων καὶ μὴ κινδυνεύειν εἰσιόντας εἰς ὑμᾶς , ἔργῳ βεβαιώσαντας ὡς ἀληθής ἐστιν ἡ μαρτυρία , οὐκ ἠθελήκασιν παραδοῦναι τὴν ἄνθρωπον , ἣν μεμαρτυρήκασιν προκαλέσασθαι πρὸς τῷ διαιτητῇ Πυθοδώρῳ ἐκ Κηδῶν παραδιδόναι ἕτοιμον εἶναι Θεόφημον , ἠξίουν δ ἐγὼ παραλαμβάνειν , ὡς οἱ μάρτυρες ὑμῖν οἱ τότε παραγενόμενοι ἐμαρτύρησαν ἐν τῷ δικαστηρίῳ , καὶ νῦν δὲ μαρτυρήσουσιν .
καὶ Θεόφημος αὐτοῖς ὡς ἀληθῆ μεμαρτυρηκόσιν οὐκ ἐπεσκήψατο , οὐ δ ἐπεξέρχεται τῶν ψευδομαρτυρίων .
σχεδὸν μὲν οὖν μοι καὶ αὐτοὶ ὁμολογοῦσιν ἐν τῇ μαρτυρίᾳ ἐθέλειν με παραλαμβάνειν τὴν ἄνθρωπον , Θεόφημον δὲ ἀναβάλλεσθαι κελεύειν , ἐμὲ δὲ οὐκ ἐθέλειν .
ἣν δ ἐγὼ μὲν ἠξίωσα παραλαμβάνειν , Θεόφημος δὲ πρ οὐκαλέσατο παραδοῦναι , ὡς οὗτοί φασιν , τὸ δὲ σῶμα οὐδεὶς εἶδε παρόν , οὔ τε τότε πρὸς τῷ διαιτητῇ οὔ τε ὕστερον πρὸς τῷ δικαστηρίῳ οὔ τε ἄλλοθι οὐδαμοῦ παραδιδόμενον , ἐμαρτύρησαν δὲ οἱ μάρτυρες οὗτοι ὡς ἐθέλοι παραδοῦναι Θεόφημος καὶ πρόκλησιν προκαλοῖτο , ᾠήθησαν δὲ οἱ δικασταὶ ἀληθῆ εἶναι τὴν μαρτυρίαν , φεύγειν δ ἐμὲ τὸν ἔλεγχον τὸν ἐκ τῆς ἀνθρώπου περὶ τῆς αἰκείας , ὁπότερος ἡμῶν ἦρξεν χειρῶν ἀδίκων  τοῦτο γάρ ἐστιν ἡ αἴκεια  , πῶς οὐκ ἀναγκαῖόν ἐστιν τούτους τοὺς μάρτυρας τὰ ψευδῆ μεμαρτυρηκέναι , οἵ γε οὐ δὲ νῦν πω τολμῶσι τὸ σῶμα τῆς ἀνθρώπου παραδοῦναι , καθὰ ἔφασαν προκαλέσασθαι τὸν Θεόφημον καὶ ἐμαρτύρησαν αὐτῷ , καὶ τὴν μὲν μαρτυρίαν ἔργῳ βεβαιῶσαι ὡς ἀληθής ἐστιν , καὶ τοὺς μάρτυρας ἀπηλλάχθαι τοῦ ἀγῶνος παραδόντας τὸ σῶμα τῆς ἀνθρώπου , τὴν δὲ ἄνθρωπον περὶ τῆς αἰκείας βασανίζεσθαι , ἐφ ᾗ ἐγὼ διώκω δίκῃ τὸν Θεόφημον , ἐπειδὴ τότε οὐ παρέσχεν , καὶ τὸν ἔλεγχον ἐξ ὧν ὁ Θεόφημος ἔλεγεν τότε ἐξαπατῶν τοὺς δικαστάς , ἐκ τούτων γίγνεσθαι ;
ἔφη γὰρ ἐν τῇ δίκῃ τῆς αἰκείας τοὺς μὲν μάρτυρας τοὺς παραγενομένους καὶ μαρτυροῦντας τὰ γενόμενα ἐν γραμματείῳ κατὰ τὸν νόμον ψευδεῖς εἶναι καὶ ὑπ ἐμοῦ παρεσκευασμένους , τὴν δ ἄνθρωπον τὴν παραγενομένην ἐρεῖν τ ἀληθῆ , οὐκ ἐκ γραμματείου μαρτυροῦσαν , ἀλλ ἐκ τῆς ἰσχυροτάτης μαρτυρίας , βασανιζομένην , ὁπότερος ἦρξε χειρῶν ἀδίκων .
ἃ δή , λόγῳ τότε καταχρώμενος καὶ μάρτυρας παρεχόμενος τούτων , ἠπάτα τοὺς δικαστάς , νῦν ἐξελέγχεται ψευδῆ ὄντα ·
τὸ γὰρ σῶμα τῆς ἀνθρώπου οὐ τολμᾷ παραδοῦναι , ὃ μεμαρτυρήκασιν αὐτὸν ἐθέλειν παραδοῦναι , ἀλλὰ μᾶλλον προῄρηται τὸν ἀδελφὸν καὶ τὸν κηδεστὴν ψευδομαρτυρίων ἀγωνίζεσθαι ἢ παραδοῦναι τὸ σῶμα τῆς ἀνθρώπου καὶ δικαίως ἀπηλλάχθαι , καὶ μὴ διὰ λόγων καὶ δεήσεως , ἐὰν δύνωνται ἐξαπατήσαντες ὑμᾶς ἀποφεύγειν , πολλάκις ἐμοῦ προκαλεσαμένου καὶ ἐξαιτήσαντος τὴν ἄνθρωπον καὶ τότε ἀξιοῦντος παραλαμβάνειν καὶ μετὰ τὴν δίκην , καὶ ὅτε ἐξέτινον αὐτοῖς , καὶ ἐφ ᾗ ἐγὼ δίκῃ τὸν Θεόφημον διώκω τῆς αἰκείας , καὶ ἐν τῇ ἀνακρίσει τῶν ψευδομαρτυρίων , καὶ τούτων οὐ προσποιουμένων , ἀλλὰ λόγῳ μὲν μαρτυρούντων τὰ ψευδῆ , ἔργῳ δὲ οὐ παραδιδόντων τὴν ἄνθρωπον 0 ·
εὖ γὰρ ᾔδεσαν ὅτι βασανιζομένης αὐτῆς ἐξελεγχθήσονται ἀδικοῦντες , οὐκ ἀδικούμενοι .
ὡς δὲ ταῦτα ἀληθῆ λέγω , τούτων ὑμῖν ἀναγνώσεται τὰς μαρτυρίας .
ὅτι μὲν τοίνυν πολλάκις προκαλεσαμένῳ καὶ ἀξιοῦντι παραλαβεῖν τὴν ἄνθρωπον οὐδεὶς παρεδίδου , μεμαρτύρηται ὑμῖν .
ἵνα δὲ καὶ ἐκ τεκμηρίων εἰδῆτε ὅτι ψευδῆ μεμαρτυρήκασιν , δηλώσω ὑμῖν .
οὗτοι γάρ , εἴπερ ἀληθῆ ἦν ἅ φασιν προκαλέσασθαι τὸν Θεόφημον καὶ παραδιδόναι τὸ σῶμα τῆς ἀνθρώπου , οὐκ ἂν δήπου δύο μόνους μάρτυρας ἐποιήσαντο κηδεστὴν καὶ ἀδελφόν , τ ἀληθῆ μαρτυροῦντας , ἀλλὰ καὶ ἄλλους ἂν πολλούς .
ἡ μὲν γὰρ δίαιτα ἐν τῇ ἡλιαίᾳ ἦν  οἱ γὰρ τὴν Οἰνῇδα καὶ τὴν Ἐρεχθῇδα διαιτῶντες ἐνταῦθα κάθηνται  ·
τῶν δὲ τοιούτων προκλήσεων , ὅταν τις τὸ σῶμα παραδιδῷ κομίσας , πολλοὶ προσίστανται ἐπακούοντες τῶν λεγομένων , ὥστε οὐκ ἂν ἠπόρησαν μαρτύρων , εἴπερ καὶ ὁπωστιοῦν ἀληθὴς ἦν ἡ μαρτυρία .
μεμαρτυρήκασι τοίνυν , ὦ ἄνδρες δικασταί , ἐν τῇ αὐτῇ μαρτυρίᾳ , ὡς ἐγὼ οὐκ ἐθέλοιμι ἀναβαλέσθαι , ὁ δὲ Θεόφημος κελεύοι , ἵνα μοι παραδοίη τὴν ἄνθρωπον .
ὡς δὲ οὐκ ἀληθὲς τοῦτ ἔστιν , ἐγὼ ὑμᾶς διδάξω .
εἰ μὲν γὰρ ἐγὼ τὸν Θεόφημον ταύτην τὴν πρόκλησιν πρ οὐκαλούμην ἣν μεμαρτυρήκασιν αὐτῷ , ἀξιῶν αὐτὸν τὴν ἄνθρωπον παραδοῦναι , εἰκότως ἄν μοι τούτους τοὺς λόγους ἀπεκρίνατο , ἀναβαλέσθαι κελεύων τὴν δίαιταν εἰς τὴν ὑστέραν σύνοδον , ἵνα κομίσῃ τὴν ἄνθρωπον καὶ παραδῷ μοι ·
νῦν δὲ σὲ αὐτὸν μεμαρτυρήκασιν , ὦ Θεόφημε , ἐθέλειν παραδιδόναι τὴν ἄνθρωπον , καὶ ἐμὲ μὴ θέλειν παραλαβεῖν .
πῶς οὖν σὺ κύριος μὲν ὢν τῆς ἀνθρώπου , μέλλων δὲ προκαλεῖσθαι ταύτην τὴν πρόκλησιν ἣν μεμαρτυρήκασί σοι , καταφεύγων δὲ εἰς τὴν ἄνθρωπον περὶ τοῦ δικαίου , ἄλλου δέ σοι οὐδενὸς ὄντος μάρτυρος ὡς ἐπλήγης ὑπ ἐμοῦ ἄρχοντος χειρῶν ἀδίκων , οὐχ ἧκες ἔχων τὴν ἄνθρωπον πρὸς τὸν διαιτητὴν καὶ παρεδίδους τὸ σῶμα παρούσης τῆς ἀνθρώπου , κύριός γε ὢν αὐτῆς ;
ἀλλὰ τὴν μὲν πρόκλησιν φὴς προκαλέσασθαι , τὴν δὲ ἄνθρωπον οὐδεὶς εἶδεν , δι ἧς ἐξηπάτησας τοὺς δικαστάς , ψευδεῖς μάρτυρας παρασχόμενος ὡς ἐθέλων παραδοῦναι .
ἐπειδὴ τοίνυν σοι τότε οὐ παρῆν ἡ ἄνθρωπος , ἀλλὰ πρότερον ἐσημάνθησαν οἱ ἐχῖνοι , ὕστερον ἔστιν ὅπου ἤγαγες τὴν ἄνθρωπον εἰς τὴν ἀγορὰν ἢ εἰς τὸ δικαστήριον ;
εἰ γὰρ μὴ τότε σοι παρεγένετο , ὕστερον δήπου ἔδει παραδιδόναι , καὶ μάρτυρας ποιεῖσθαι ὡς ἐθέλεις ἐν τῇ ἀνθρώπῳ τὸν ἔλεγχον γίγνεσθαι , καθάπερ πρ οὐκαλέσω , προκλήσεώς τε ἐμβεβλημένης σοι καὶ μαρτυρίας ὡς ἤθελες παραδιδόναι τὴν ἄνθρωπον .
μέλλων τοίνυν εἰσιέναι τὴν δίκην ἔστιν ὅπου τὴν ἄνθρωπον εἰσήγαγες πρὸς τὸ δικαστήριον ;
καίτοι ἔδει αὐτόν , εἴπερ ἀληθῆ ἦν ἅ φασιν αὐτὸν προκαλεῖσθαι , κληρουμένων τῶν δικαστηρίων κομίσαντα τὴν ἄνθρωπον , λαβόντα τὸν κήρυκα , κελεύειν ἐμέ , εἰ βουλοίμην , βασανίζειν , καὶ μάρτυρας τοὺς δικαστὰς εἰσιόντας ποιεῖσθαι ὡς ἕτοιμός ἐστιν παραδοῦναι .
νυνὶ δὲ λόγῳ ἐξαπατήσας , ψευδεῖς μαρτυρίας παρασχόμενος , οὐδέπω καὶ νῦν τολμᾷ τὴν ἄνθρωπον παραδοῦναι , πολλάκις ἐμοῦ προκαλεσαμένου καὶ ἐξαιτήσαντος , ὡς οἱ μάρτυρες ὑμῖν οἱ παραγενόμενοι μεμαρτυρήκασιν .
καί μοι ἀνάγνωθι πάλιν τὰς μαρτυρίας .
βούλομαι δ ὑμῖν , ὦ ἄνδρες δικασταί , καὶ τὴν δίκην διηγήσασθαι , ὅθεν ἐγένετό μοι πρὸς Θεόφημον , ἵνα εἰδῆτε ὅτι οὐ μόνον ἐμοῦ ἀδίκως κατεδικάσατο , ἐξαπατήσας τοὺς δικαστάς , ἀλλὰ καὶ τῆς βουλῆς ἅμα τῶν πεντακοσίων τῇ αὐτῇ ψήφῳ , καὶ ἄκυρα μὲν ἐποίησεν τὰ δικαστήρια τὰ ὑμέτερα , ἄκυρα δὲ τὰ ψηφίσματα καὶ τοὺς νόμους , ἀπίστους δὲ τὰς ἀρχὰς κατέστησεν ὑμῖν καὶ τὰ γράμματα τὰ ἐν ταῖς στήλαις 0 .
ὃν δὲ τρόπον , ἐγὼ ὑμᾶς περὶ ἑνὸς ἑκάστου διδάξω 0 .
ἐμοὶ γὰρ πρὸς Θεόφημον συμβόλαιον μὲν οὐδὲν πώποτε πρότερον ἐν τῷ βίῳ ἐγένετο , οὐ δ αὖ κῶμος ἢ ἔρως ἢ πότος , ὥστε διαφερόμενον περί τινος πλεονεκτήματος ἢ παροξυνόμενον ὑπὸ ἡδονῆς τινὸς ἐλθεῖν ἐπὶ τὴν οἰκίαν τὴν τούτου .
ψηφισμάτων δὲ ὑμετέρων δήμου καὶ βουλῆς καὶ νόμου ἐπιτάξαντος , εἰσέπραξα τοῦτον ὀφείλοντα τῇ πόλει σκεύη τριηρικά .
δι ὅτι δέ , ἐγὼ ὑμῖν διηγήσομαι .
ἔτυχεν ἔκπλους ὢν τριήρων καὶ βοήθεια ἀποστελλομένη διὰ τάχους .
σκεύη οὖν ἐν τῷ νεωρίῳ οὐχ ὑπῆρχεν ταῖς ναυσίν , ἀλλ ἔχοντες οἱ ὀφείλοντες οὐκ ἀπεδίδοσαν ·
πρὸς δὲ τούτοις οὐ δ ἐν τῷ Πειραιεῖ ὄντα ἄφθονα ὀθόνια καὶ στυππεῖον καὶ σχοινία , οἷς κατασκευάζεται τριήρης , ὥστε πρίασθαι 0 .
γράφει οὖν Χαιρέδημος τὸ ψήφισμα τουτί , ἵνα εἰσπραχθῇ τὰ σκεύη ταῖς ναυσὶ καὶ σᾶ γένηται τῇ πόλει .
καί μοι ἀνάγνωθι τὸ ψήφισμα .
τούτου τοίνυν τοῦ ψηφίσματος γεγενημένου , ἡ μὲν ἀρχὴ ἐπεκλήρωσεν καὶ παρέδωκε τοὺς ὀφείλοντας τὰ σκεύη τῇ πόλει τοῖς τριηράρχοις τοῖς ἐκπλέουσιν τότε καὶ τοῖς ἐπιμεληταῖς τοῖς ἐν ταῖς συμμορίαις .
ὁ δὲ νόμος ὁ τοῦ Περιάνδρου ἠνάγκαζεν καὶ προσέταττεν παραλαβεῖν τοὺς ὀφείλοντας τὰ σκεύη , καθ ὃν αἱ συμμορίαι συνετάχθησαν .
πρὸς δὲ τούτοις ἕτερον ψήφισμα δήμου ἠνάγκαζε τὸ πρὸς μέρος ἡμῖν διδόναι τῶν ὀφειλόντων ἕκαστον εἰσπράξασθαι .
ἔτυχον δὴ ἐγὼ μὲν τριηραρχῶν καὶ ἐπιμελητὴς ὢν τῆς συμμορίας , Δημοχάρης δὲ ὁ Παιανιεὺς ἐν τῇ συμμορίᾳ ὢν καὶ ὀφείλων τῇ πόλει σκεύη μετὰ Θεοφήμου τουτουί , συντριήραρχος γενόμενος .
γεγραμμένους οὖν αὐτοὺς ἀμφοτέρους ἐν τῇ στήλῃ ὀφείλοντας τὰ σκεύη τῇ πόλει ἡ ἀρχὴ παραλαβοῦσα παρὰ τῆς προτέρας ἀρχῆς , ἡμῖν παρέδωκεν κατά τε τὸν νόμον καὶ τὰ ψηφίσματα .
ἐξ ἀνάγκης οὖν ἦν μοι παραλαβεῖν , ἐπεὶ ἐν τῷ πρόσθε χρόνῳ πολλὰς τριηραρχίας τετριηραρχηκὼς ὑμῖν οὐδεπώποτε ἔλαβον σκεύη ἐκ τοῦ νεωρίου , ἀλλ αὐτὸς ἰδίᾳ παρεσκεύαζον , ὁπότε δέοι , ἵνα ὡς ἐλάχιστα πράγματα ἔχοιμι πρὸς τὴν πόλιν ·
τότε δὲ κατά τε τὰ ψηφίσματα καὶ τὸν νόμον ἠναγκαζόμην παραλαμβάνειν .
ὡς δὲ ταῦτα ἀληθῆ λέγω , τούτων ὑμῖν μάρτυρας παρέξομαι τό τε ψήφισμα καὶ τὸν νόμον , ἔπειτα τὴν ἀρχὴν αὐτὴν τὴν παραδοῦσαν καὶ εἰσαγαγοῦσαν εἰς τὸ δικαστήριον , εἶτα τοὺς ἐκ τῆς συμμορίας , ἧς ἦν ἐπιμελητὴς καὶ τριήραρχος .
καί μοι ἀνάγνωθι .
ὡς μὲν τοίνυν πολλή μοι ἀνάγκη ἦν παραλαβεῖν τοὺς ὀφείλοντας τῇ πόλει , τοῦ τε νόμου ἀκούετε καὶ τῶν ψηφισμάτων ·
ὡς δὲ καὶ παρέλαβον παρὰ τῆς ἀρχῆς , ὁ παραδοὺς ὑμῖν μεμαρτύρηκεν .
σκέψασθαι οὖν ὑμᾶς εἰκός ἐστιν ἐξ ἀρχῆς , ὦ ἄνδρες δικασταί , τοῦτο πρῶτον , πότερον ἐγὼ ἠδίκουν ὁ ἀναγκαζόμενος εἰσπρᾶξαι τὸν Θεόφημον , ἢ Θεόφημος , ὃς ὀφείλων τῇ πόλει τὰ σκεύη πολὺν χρόνον οὐκ ἀπεδίδου 0 .
ἐὰν γὰρ καθ ἕκαστον σκοπῆτε , εὑρήσετε τὸν Θεόφημον ἅπαντα ἀδικοῦντα , καὶ ταῦτα οὐχ ὑπ ἐμοῦ μόνον λόγῳ εἰρημένα , ἀλλὰ καὶ ὑπὸ τῆς βουλῆς καὶ τοῦ δικαστηρίου ψήφῳ κεκριμένα .
ἐπειδὴ γὰρ παρέλαβον αὐτὸν παρὰ τῆς ἀρχῆς , προσελθὼν αὐτῷ πρῶτον μὲν ἀπῄτουν τὰ σκεύη ·
ὡς δὲ τοῦτό μου εἰπόντος οὐκ ἀπεδίδου , ὕστερον αὐτῷ περιτυχὼν περὶ τὸν Ἑρμῆν τὸν πρὸς τῇ πυλίδι προσεκαλεσάμην πρός τε τοὺς ἀποστολέας καὶ πρὸς τοὺς τῶν νεωρίων ἐπιμελητάς ·
οὗτοι γὰρ εἰσῆγον τότε τὰς διαδικασίας εἰς τὸ δικαστήριον περὶ τῶν σκευῶν .
ὡς δὲ ἀληθῆ λέγω , τούτων ὑμῖν μάρτυρας τοὺς κλητεύσαντας παρέξομαι .
ὅτι μὲν τοίνυν προσεκλήθη ὑπ ἐμοῦ , οἱ κλητῆρές μοι μεμαρτυρήκασιν ·
ὡς δὲ εἰσήχθη εἰς τὸ δικαστήριον , λαβέ μοι τὴν μαρτυρίαν τῶν ἀποστολέων καὶ τῆς ἀρχῆς .
ὃν μὲν τοίνυν ᾤμην πράγματα παρέξειν μοι Δημοχάρην τὸν Παιανιέα , πρὶν μὲν εἰσαχθῆναι εἰς τὸ δικαστήριον ἦν ἀηδής , ἐπειδὴ δὲ εἰσήχθη καὶ ἑάλω , ἀπέδωκεν τὸ καθ ἑαυτὸν μέρος τῶν σκευῶν .
ὃν δ οὐκ ἂν ᾠήθην εἰς τοσοῦτον πονηρίας ἐλθεῖν ὥστε τολμῆσαι ἄν ποτε τὴν πόλιν ἀποστερῆσαι τὰ σκεύη , εἰς τοσοῦτο δικῶν καὶ πραγμάτων προβέβηκεν .
καὶ παρὼν μὲν πρὸς τῷ δικαστηρίῳ , ὅτε εἰσήγετο , οὐδαμοῦ ἠντεδίκησεν , οὐ δὲ ἀπεγράψατο διαδικασίαν πρὸς οὐδένα , εἴ τινά φησιν ἕτερον ἔχειν τὰ σκεύη καὶ μὴ προσήκειν αὑτῷ ἀποδοῦναι , ἀλλ εἴασεν καθ αὑτοῦ ψῆφον ἐπαχθῆναι ·
ἐπειδὴ δὲ ἀπῆλθεν ἐκ τοῦ δικαστηρίου , οὐδὲν μᾶλλον ἀπεδίδου , ἀλλ ᾤετο ἐν μὲν τῷ παρόντι αὐτὸς ἐκποδὼν γενόμενος ἡσυχίαν ἕξειν , ἕως ἂν ἐγώ τε ἐκπλεύσω καὶ αἱ νῆες καὶ χρόνος ἐγγένηται , καὶ ἐμέ , ἃ οὗτος ὤφειλεν σκεύη τῇ πόλει , ἀναγκασθήσεσθαι ἀποδοῦναι ἥκοντα ἐνθάδε ἢ τῷ διαδόχῳ , ὃς ἂν ἔλθῃ ἐκ τῆς συμμορίας ἐπὶ τὴν ναῦν 0 .
τί γὰρ ἂν καὶ ἀντέλεγον αὐτῷ ψηφίσματα καὶ νόμους παρεχομένῳ , ὡς προσῆκεν ἐμὲ εἰσπρᾶξαι τὰ σκεύη ;
ὁ δὲ Θεόφημος χρόνου ἐγγεγενημένου , ὁπότε αὐτὸν ἥκων ἀπαιτοίην , ἔμελλε φήσειν ἀποδεδωκέναι , καὶ τούτοις τεκμηρίοις καταχρήσεσθαι ὡς ἀποδέδωκεν , τῷ καιρῷ , τῇ χρείᾳ , ὡς οὐκ ἠλίθιος ἦν οὐ δ αὖ φίλος αὐτῷ γενόμενος οὐδεπώποτε ὥστ ἐπισχεῖν ·
ὥστε τί ἄν ποτε βουλόμενος ἐγώ , τριηραρχῶν μὲν τῇ πόλει , ἐπιμελητὴς δὲ ὢν τῆς συμμορίας , ψηφισμάτων δὲ τοιούτων καὶ νόμου ὄντος , περὶ τὴν εἴσπραξιν ἐπέσχον ἂν τούτῳ ;
ταύτην τὴν διάνοιαν ἔχων ὁ Θεόφημος τότε μὲν οὐκ ἀπεδίδου τὰ σκεύη , ἀλλ ἐκποδὼν ἦν , ὕστερον δὲ ᾤετό με ἀποστερήσειν , πρὸς δὲ τούτοις εἰς ὅρκον καταφυγὼν ῥᾳδίως ἐπιορκήσειν , ὅπερ καὶ ἄλλοις πεποίηκεν .
δεινὴ γὰρ ἡ πλεονεξία τοῦ τρόπου περὶ τὰ διάφορα , ὡς ἐγὼ ἔργῳ ὑμῖν ἐπιδείξω 0 .
ταῦτα γὰρ τὰ σκεύη ὀφείλων ὁ Θεόφημος τῇ πόλει εἰς Ἀφαρέα ἀνέφερεν λόγῳ , ἔργῳ δὲ οὐκ ἀπεγράψατο πρὸς αὐτὸν διαδικασίαν , εὖ εἰδὼς ὅτι ἐλεγχθήσεται ψευδόμενος , ἐὰν εἰσέλθῃ εἰς δικαστήριον .
ὁ γὰρ Ἀφαρεὺς ἐξήλεγχεν αὐτὸν τιμὴν λογισάμενον αὑτῷ τῶν σκευῶν καὶ λαβόντα παρ αὑτοῦ , ὅτε παρελάμβανεν τὴν τριηραρχίαν .
νῦν δέ φησι Δημοχάρει παραδοῦναι , καὶ δικάζεται τοῖς παιδίοις τοῖς Δημοχάρους τετελευτηκότος τοῦ Δημοχάρους .
ὅτε δ ἔζη ὁ Δημοχάρης , οὐκ ἀπεγράψατο πρὸς αὐτὸν διαδικασίαν ὁ Θεόφημος , εἰσπραττόμενος ὑπ ἐμοῦ τὰ σκεύη , ἀλλ ἐβούλετο ἐπὶ προφάσει χρόνου ἐγγενομένου ἀποστερῆσαι τὴν πόλιν τὰ σκεύη .
ὡς δ ἀληθῆ λέγω , ἀναγνώσεται τὰς μαρτυρίας .
ταῦτα τοίνυν ἐγὼ πάντα ἐνθυμούμενος , καὶ ἀκούων τὸν Θεόφημον τῶν πεπλησιακότων οἷος εἴη περὶ τὰ διάφορα , καὶ οὐκ ἀπολαμβάνων τὰ σκεύη παρ αὐτοῦ , προσῄειν πρός τε τοὺς ἀποστολέας καὶ τὴν βουλήν , λέγων ὅτι οὐκ ἀποδίδωσί μοι τὰ σκεύη ὁ Θεόφημος , ἃ ὦφλεν ἐν τῷ δικαστηρίῳ .
προσῇσαν δὲ καὶ οἱ ἄλλοι τριήραρχοι τῇ βουλῇ , ὅσοι μὴ παρελάμβανον παρὰ τῶν ὀφειλόντων τὰ σκεύη .
καὶ πολλῶν λόγων γενομένων ἀποκρίνεται ἡμῖν ἡ βουλὴ ψηφίσματι , ὃ ἀναγνώσεται ὑμῖν , εἰσπράττεσθαι τρόπῳ ᾧ ἂν δυνώμεθα .
γενομένου τοίνυν τοῦ ψηφίσματος τούτου ἐν τῇ βουλῇ , καὶ οὐδενὸς γραφομένου παρανόμων , ἀλλὰ κυρίου ὄντος , προσελθὼν Εὐέργῳ τουτῳὶ τῷ ἀδελφῷ τοῦ Θεοφήμου , ἐπειδὴ τὸν Θεόφημον οὐχ οἷός τε ἦν ἰδεῖν , ἔχων τὸ ψήφισμα πρῶτον μὲν ἀπῄτησα τὰ σκεύη καὶ ἐκέλευσα αὐτὸν φράσαι τῷ Θεοφήμῳ , ἔπειτα διαλιπὼν ἡμέρας τινάς , ὡς οὐκ ἀπεδίδου τὰ σκεύη , ἀλλ ἐχλεύαζέ με , παραλαβὼν μάρτυρας ἠρόμην αὐτὸν πότερα νενεμημένος εἴη πρὸς τὸν ἀδελφὸν ἢ κοινὴ ἡ οὐσία εἴη αὐτοῖς .
ἀποκριναμένου δέ μοι Εὐέργου ὅτι νενεμημένος εἴη καὶ χωρὶς οἰκοίη ὁ Θεόφημος , αὐτὸς δὲ παρὰ τῷ πατρί , πυθόμενος οὗ ᾤκει ὁ Θεόφημος , λαβὼν παρὰ τῆς ἀρχῆς ὑπηρέτην ἦλθον ἐπὶ τὴν οἰκίαν τοῦ Θεοφήμου 0 .
καταλαβὼν δὲ αὐτὸν οὐκ ἔνδον ὄντα , ἐκέλευσα τὴν ἄνθρωπον τὴν ὑπακούσασαν μετελθεῖν αὐτὸν ὅπου εἴη , ταύτην ἣν μεμαρτυρήκασιν οὗτοι προκαλέσασθαι τὸν Θεόφημον παραδοῦναι , ἐγὼ δὲ ἐξαιτῶν οὐ δύναμαι παραλαβεῖν , ἵν ὑμεῖς τὴν ἀλήθειαν πύθησθε , ὁπότερος ἦρξεν χειρῶν ἀδίκων .
ὡς δὲ ἀφικνεῖται ὁ Θεόφημος μετελθούσης αὐτὸν τῆς ἀνθρώπου , ἀπῄτουν αὐτὸν τὸ διάγραμμα τῶν σκευῶν , λέγων ὅτι ἤδη περὶ ἀναγωγὴν εἴην , καὶ ἐδείκνυον τὸ ψήφισμα τῆς βουλῆς .
ὡς δὲ ταῦτά μου λέγοντος οὐκ ἀπεδίδου , ἀλλὰ ἠπείλει καὶ ἐλοιδορεῖτο , ἐκέλευσα τὸν παῖδα καλέσαι εἴ τινας ἴδοι τῶν πολιτῶν παριόντας ἐκ τῆς ὁδοῦ , ἵνα μάρτυρές μοι εἴησαν τῶν λεγομένων , καὶ ἠξίουν πάλιν τὸν Θεόφημον ἢ αὐτὸν ἀκολουθεῖν πρὸς τοὺς ἀποστολέας καὶ τὴν βουλήν , καὶ εἰ μή φησιν ὀφείλειν , ἐκείνους πείθειν τοὺς παραδόντας καὶ ἀναγκάζοντας εἰσπράττειν , ἢ ἀποδιδόναι τὰ σκεύη ·
εἰ δὲ μή , ἐνέχυρα ἔφην λήψεσθαι κατά τε τοὺς νόμους καὶ τὰ ψηφίσματα 0 .
οὐδὲν δ ἐθέλοντος αὐτοῦ τῶν δικαίων ποιεῖν , ἦγον τὴν ἄνθρωπον ἑστηκυῖαν ἐπὶ τῇ θύρᾳ , τὴν μετελθοῦσαν αὐτόν .
καὶ ὁ Θεόφημός με ἀφῃρεῖτο , καὶ ἐγὼ τὴν μὲν ἄνθρωπον ἀφῆκα , εἰς δὲ τὴν οἰκίαν εἰσῄειν , ἵνα ἐνέχυρόν τι λάβοιμι τῶν σκευῶν ·
ἔτυχεν γὰρ ἡ θύρα ἀνεῳγμένη , ὡς ἦλθεν ὁ Θεόφημος , καὶ ἔτι ἔμελλεν εἰσιέναι ·
καὶ ἐπεπύσμην αὐτὸν ὅτι οὐκ εἴη γεγαμηκώς .
εἰσιόντος δέ μου παίει πὺξ ὁ Θεόφημος τὸ στόμα , καὶ ἐγὼ ἐπιμαρτυράμενος τοὺς παρόντας ἠμυνάμην .
ὡς οὖν ἀληθῆ λέγω , καὶ ἦρξεν χειρῶν ἀδίκων ὁ Θεόφημος , οὐκ ἄλλοθεν δεῖν οἶμαι τὸν ἔλεγχον γενέσθαι ἢ ἐκ τῆς ἀνθρώπου , ἣν μεμαρτυρήκασιν οὗτοι οἱ μάρτυρες ὡς ἤθελεν ὁ Θεόφημος παραδιδόναι 0 .